pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงเกษตรฯ เข้าร่วมจัดนิทรรศการ Digital for Agri-Dev ภายในงาน World Expo 2020 Dubai โชว์ศักยภาพด้านการผลิตสินค้าเกษตร
วันเสาร์ที่ 12 มีนาคม 2565
กระทรวงเกษตรฯ เข้าร่วมจัดนิทรรศการ Digital for Agri-Dev ภายในงาน World Expo 2020 Dubai โชว์ศักยภาพด้านการผลิตสินค้าเกษตร
กระทรวงเกษตรฯ เข้าร่วมจัดนิทรรศการ Digital for Agri-Dev ภายในงาน World Expo 2020 Dubai โชว์ศักยภาพด้านการผลิตสินค้าเกษตร พร้อมสร้างความเชื่อมั่นในการเป็นฐานการผลิตสินค้าเกษตรคุณภาพสู่ตลาด UAE และตลาดโลก
(เมื่อวันที่ 11 มีนาคม 2565)ดร.ทองเปลว กองจันทร์ ปลัดกระทรวงเกษตรและสหกรณ์ เป็นประธานพิธีเปิดนิทรรศการ Digital for Agri-Dev ของกระทรวงเกษตรและสหกรณ์ โดยกรมส่งเสริมการเกษตร ที่จัดขึ้นระหว่างวันที่ 11 – 14 มีนาคม 2565 ณ ส่วนสาธิตบริเวณด้านหน้าอาคารแสดงประเทศไทย (Semi - Outdoor) ในงาน World Expo 2020 Dubai โดยมี นายเข้มแข็ง ยุติธรรมดํารง อธิบดีกรมส่งเสริมการเกษตร นายวราวุธ ภู่อภิญญา เอกอัครราชทูต ณ กรุงอาบูดาบี นายชัยรัตน์ ศิริวัฒน์ กงสุลใหญ่ ณ เมืองดูไบ และนายปณต บุณยะโหตระ ผู้อํานวยการสํานักงานส่งเสริมการค้าในต่างประเทศ สํานักงานดูไบ เข้าร่วม
สําหรับการจัดแสดงนิทรรศการในครั้งนี้ กรมส่งเสริมการเกษตรซึ่งมีหน้าที่ส่งเสริมและพัฒนาการผลิตสินค้าเกษตรโดยใช้ระบบเกษตรแปลงใหญ่ สู่ตลาดที่มีศักยภาพให้แก่ผู้บริโภค ได้นําผลผลิตทางการเกษตรที่มีคุณภาพจากประเทศไทย ไม่ว่าจะเป็นมะพร้าว ทุเรียน มังคุด และผลไม้ตามฤดูกาลอื่น ๆ มาจัดแสดงเพื่อประชาสัมพันธ์ให้ผู้เข้าร่วมงาน World Expo 2020 Dubai ได้รู้จัก ได้เรียนรู้ และเข้าใจถึงวัฒนธรรมความเป็นมาด้านการเกษตรของไทย การใช้เทคโนโลยีดิจิทัลและนวัตกรรมทางการเกษตรในการพัฒนาตลอดห่วงโซ่การผลิต ผ่านระบบส่งเสริมการเกษตรแบบแปลงใหญ่ ซึ่งเป็นหนึ่งในโครงการสําคัญตามนโยบายด้านการเกษตรและอาหาร 3S คือ Safety Security และ Sustainability ของรัฐมนตรีว่าการกระทรวงเกษตรและสหกรณ์ เพื่อให้ผู้บริโภคมีความเชื่อมั่นในคุณภาพและมาตรฐานสินค้าเกษตรและผลิตภัณฑ์เกษตรไทย
ทั้งนี้ ปลัดกระทรวงเกษตรและสหกรณ์ ได้กล่าวขณะเปิดงานว่า เกษตรกรไทยมีความพร้อมสําหรับการเป็นฐานการผลิตสินค้าเกษตรคุณภาพสู่ตลาด UAE และตลาดโลก จึงขอให้เชื่อมั่นในมาตรการการผลิตสินค้าเกษตรที่มีความปลอดภัยและได้มาตรฐาน อีกทั้งยังหวังว่าสินค้าเกษตรและผลิตภัณฑ์เกษตรไทยจะได้รับการตอบรับและเป็นที่หนึ่งในใจของทุกคนต่อไป
รัฐบาลไทย-ข่าวทำเนียบรัฐบาล-"โฆษกศบศ." รับจดหมายเปิดผนึกจากสมาพันธ์ผู้ประกอบอาชีพธุรกิจกลางคืนและธุรกิจบันเทิง ยื่น 8 ข้อเสนอให้รัฐช่วย หลังได้รับผลกระทบจากโควิด-19 แจงรัฐบาลพร้อมดูแลเยียวยาประชาชนทุกกลุ่ม
วันพุธที่ 30 มิถุนายน 2564
"โฆษกศบศ." รับจดหมายเปิดผนึกจากสมาพันธ์ผู้ประกอบอาชีพธุรกิจกลางคืนและธุรกิจบันเทิง ยื่น 8 ข้อเสนอให้รัฐช่วย หลังได้รับผลกระทบจากโควิด-19 แจงรัฐบาลพร้อมดูแลเยียวยาประชาชนทุกกลุ่ม
"โฆษกศบศ." รับจดหมายเปิดผนึกจากสมาพันธ์ผู้ประกอบอาชีพธุรกิจกลางคืนและธุรกิจบันเทิง ยื่น 8 ข้อเสนอให้รัฐช่วย หลังได้รับผลกระทบจากโควิด-19 แจงรัฐบาลพร้อมดูแลเยียวยาประชาชนทุกกลุ่ม
เมื่อเวลา10.00น.นายธนกรวังบุญคงชนะเลขานุการรัฐมนตรีประจําสํานักนายกรัฐมนตรีในฐานะโฆษกประจําศูนย์บริหารสถานการณ์เศรษฐกิจจากผลกระทบจากการระบาดของโรคติเชื้อไวรัสโคโรนา2019 (ศบศ.)เป็นผู้แทนรับหนังสือร้องเรียนถึงนายกรัฐมนตรี จากสมาพันธ์ผู้ประกอบอาชีพธุรกิจกลางคืนและธุรกิจบันเทิงนําโดยนายนนทเดชบูรณะสิทธิพรจากThe Rock Pub,นายธัญญ์นิธิปภัสสุรีย์โชติจากThe Concert,นายวรเมธพัฒนพฤกษ์รองหัวหน้าชมรมผู้ประกอบอาชีพอิสระสายคอนเสิร์ตและอีเว้นท์และนายพัชรเกิดศิริจากiHearBandด้วยการประสานความร่วมมือกับกลุ่มชอบทําโดยนายพิษณุพงษ์ถิรโชติภูวนันท์,นายชัยรัตน์มหาคุณและนายพุฒิพงศ์พจน์จําเนียรที่ได้รับผลกระทบจากสถานการณ์โควิด-19ในระลอกที่3ซึ่งทําให้ผู้ประกอบอาชีพธุรกิจกลางคืนและธุรกิจบันเทิงต้องปิดสถานบันเทิงหรือสถานที่เสี่ยงต่อการแพร่โรคส่งผลโดยตรงต่อผู้ประกอบอาชีพธุรกิจกลางคืนรวมถึงลูกจ้างทุกประเภททั้งที่เข้าระบบประกันสังคมและกลุ่มอาชีพอิสระที่รับค่าจ้างแบบรายวัน เช่นนักดนตรี,พนักงานเสิร์ฟ,บาร์เทนเดอร์,พนักงานเชียร์สินค้า,พนักงานโบกรถ,พ่อค้าแม่ค้าที่ขายของในตลาดกลางคืนร้านอาหารข้างทางต่างๆเป็นต้น
นายธนกรกล่าวว่าสมาพันธ์ผู้ประกอบอาชีพธุรกิจกลางคืนและธุรกิจบันเทิงได้เสนอแนวทางการช่วยเหลือกลุ่มธุรกิจกลางคืนและธุรกิจบันเทิงที่ได้รับผลกระทบจากโรคระบาดโควิด-19ดังนี้1.ยกเลิกคําสั่งปิดสถานบันเทิงแบบเหมารวม2.ขอให้มีคําสั่งปลดล็อคเพื่อให้ธุรกิจกลางคืนและธุรกิจบันเทิงได้กลับมาเปิดบริการและสามารถจัดกิจกรรมต่างๆได้ภายในวันที่1กรกฎาคม2564โดยให้คงการปฏิบัติตามมาตรการคําสั่งของศบค.เพื่อรักษามาตรฐานการควบคุมโรค3.ผ่อนปรนให้สามารถขายแอลกอฮอลล์เพื่อบริโภคในร้านค้าได้4.ผ่อนปรนให้มีการจัดงานมหรสพโดยให้คงการปฏิบัติตามมาตรการคําสั่งของศบค.เพื่อรักษามาตรฐานการควบคุมโรค5.พิจารณาการจัดสรรฉีดวัคซีนให้กับผู้ประกอบการผู้ให้บริการหรือผู้ที่มีส่วนเกี่ยวข้องกับสถานประกอบการธุรกิจกลางคืนและธุรกิจบันเทิงโดยเร็วที่สุด6.พิจารณาให้มีนโยบายที่ชัดเจนเรื่องการเยียวยาการพักชําระหนี้หรือการกู้ยืมดอกเบี้ยต่ํา7.เปิดโอกาสให้ภาคเอกชนหรือประชาชนในกลุ่มภาคธุรกิจที่ได้รับความเดือดร้อนเข้าร่วมรับฟัง,เสนอแนะ,พูดคุยในกระบวนการออกมาตรการและนโยบายต่างๆและ8.เปิดช่องทางสื่อสารเพื่อรับฟังความคิดเห็นและความต้องการของประชาชนที่เดือดร้อน
นายธนกรกล่าวอีกว่าขณะนี้รัฐบาลมีการหารือถึงมาตรการพิเศษช่วยเหลือประชาชนและผู้ประกอบการที่ได้รับประทบจากการปิดแคมป์คนงานและธุรกิจร้านอาหารที่ถูกสั่งห้ามกินในร้านแล้วในส่วนของธุรกิจกลางคืนและบันเทิงวันนี้ตนเป็นผู้แทนในนามของรัฐบาลมารับหนังสือร้องทุกข์จากสมาพันธ์ผู้ประกอบอาชีพธุรกิจกลางคืนและธุรกิจบันเทิงแห่งประเทศไทยจะนําเข้าหารือในศบค.ผ่านไปยังนายกรัฐมนตรีเพื่อพิจารณาต่อไปทั้งนี้ตนมั่นใจว่ารัฐบาลจะพิจารณามาตรการช่วยเหลือและเยียวยาให้กับผู้ประกอบอาชีพธุรกิจกลางคืนและธุรกิจบันเทิงที่ได้รับผลกระทบของโรคระบาดโควิด-19อย่างแน่นอน
..............
รัฐบาลไทย-ข่าวทำเนียบรัฐบาล-กรมทางหลวงชนบท คว้ารางวัลองค์กรคุณธรรมต้นแบบ ประจำปี 2564 ส่งเสริมธรรมาภิบาลและการปฏิบัติงานด้วยความสุจริต
วันพฤหัสบดีที่ 16 ธันวาคม 2564
กรมทางหลวงชนบท คว้ารางวัลองค์กรคุณธรรมต้นแบบ ประจําปี 2564 ส่งเสริมธรรมาภิบาลและการปฏิบัติงานด้วยความสุจริต
ตามนโยบายของรัฐมนตรีว่าการกระทรวงคมนาคม ภายใต้แผนแม่บทส่งเสริมคุณธรรมแห่งชาติ ฉบับที่ 1
กรมทางหลวงชนบท (ทช.) กระทรวงคมนาคม ได้รับรางวัลองค์กรคุณธรรมต้นแบบ ประจําปีงบประมาณ 2564 ตามโครงการส่งเสริมชุมชน องค์กร อําเภอ และจังหวัดคุณธรรม โดยคณะกรรมการส่งเสริมคุณธรรมแห่งชาติ กรมการศาสนา กระทรวงวัฒนธรรม ภายใต้แผ่นแม่บทส่งเสริมคุณธรรมแห่งชาติ ฉบับที่ 1 (พ.ศ. 2559 - 2564)
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า คณะกรรมการส่งเสริมคุณธรรมแห่งชาติ กรมการศาสนา กระทรวงวัฒนธรรม ได้พิจารณามอบรางวัลให้กับองค์กรสังกัดกระทรวงคมนาคมที่มีคุณธรรม และจริยธรรมด้านการปฏิบัติงานระหว่างผู้นําองค์กรและผู้ปฏิบัติงาน จํานวน 159 องค์กร ตามโครงการส่งเสริมชุมชน องค์กร อําเภอ และจังหวัดคุณธรรม ซึ่งจากการปฏิบัติงานที่ผ่านมา ทช. ได้ยึดหลักการส่งเสริมให้คนในองค์กร มีทัศนคติ วิธีคิด และการประพฤติปฏิบัติที่สะท้อนการมีคุณธรรม จริยธรรม และค่านิยมที่ดี ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม ที่คํานึงถึงความสําคัญในเรื่องของธรรมาภิบาล และเน้นย้ําให้หน่วยงานในสังกัดยึดมั่นในการปฏิบัติหน้าที่ด้วยความความซื่อสัตย์สุจริต โปร่งใส ดังนั้น ทช. โดยกองส่งเสริมจริยธรรมและป้องกันการทุจริต จึงได้จัดทําข้อมูลเพื่อเข้ารับการประเมินองค์กรคุณธรรมดังกล่าว ซึ่งมีเกณฑ์การประเมินผลจากการดําเนินงานที่ประสบความสําเร็จทั้งในกระบวนการพัฒนา การเปลี่ยนแปลงพฤติกรรมที่สะท้อนการมีคุณธรรม จริยธรรม และคุณภาพในเชิงประจักษ์ รวมถึงมีองค์ความรู้ที่สามารถถ่ายทอดและเป็นแหล่งเรียนรู้ให้กับองค์กรต่าง ๆ ได้
ทั้งนี้การประเมินผลคะแนนและระดับองค์กรคุณธรรม แบ่งออกเป็น 3 ระดับ ได้แก่ ระดับที่ 1 องค์กรส่งเสริมคุณธรรม ระดับที่ 2 องค์กรคุณธรรม และระดับที่ 3 องค์กรคุณธรรมต้นแบบ โดย ทช. ได้รับรางวัลในระดับสูงสุดหรือรางวัลระดับที่ 3 องค์กรคุณธรรมต้นแบบ ประจําปีงบประมาณ 2564 ซึ่งแสดงให้เห็นถึงการดําเนินงานขององค์กรที่มีคุณธรรมและธรรมาภิบาลจากความร่วมมือกันภายในองค์กร การส่งเสริมให้บุคลากรนําคุณธรรมและจริยธรรมมาปรับใช้ในกระบวนการทํางานเพื่อให้ประสบผลสําเร็จในการปฏิบัติงานต่อไปในอนาคต
รัฐบาลไทย-ข่าวทำเนียบรัฐบาล-โฆษกรัฐบาลเผย "คลัง" เคาะแล้ววันลงทะเบียนบัตรคนจนรอบใหม่ตามข้อสั่งการ "นายกฯ" เริ่ม 5 ก.ย – 19 ต.ค 65 คาดมีผู้ลงทะเบียนเพิ่มขึ้นเป็น 15-16 ล้านคน
วันเสาร์ที่ 13 สิงหาคม 2565
โฆษกรัฐบาลเผย "คลัง" เคาะแล้ววันลงทะเบียนบัตรคนจนรอบใหม่ตามข้อสั่งการ "นายกฯ"  เริ่ม 5 ก.ย – 19 ต.ค 65  คาดมีผู้ลงทะเบียนเพิ่มขึ้นเป็น 15-16 ล้านคน
โฆษกรัฐบาลเผย "คลัง" เคาะแล้ววันลงทะเบียนบัตรคนจนรอบใหม่ตามข้อสั่งการ "นายกฯ"  เริ่ม 5 ก.ย – 19 ต.ค 65  คาดมีผู้ลงทะเบียนเพิ่มขึ้นเป็น 15-16 ล้านคน
วันนี้ (13 สิงหาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า รัฐบาลภายใต้การนํา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มุ่งมั่นแก้ไขปัญหายกระดับคุณภาพชีวิตให้ประชาชนมีความเป็นอยู่ที่ดีขึ้น โดยเฉพาะผู้มีรายได้น้อยให้สามารถช่วยเหลือตัวเองได้อย่างเข้มแข็ง ที่ผ่านมารัฐบาลได้ออกมาตรการช่วยเหลือผ่านมาตรการและโครงการต่างๆ มากมาย ส่งผลต่อความพึงพอใจของประชาชนเป็นอย่างมาก ซึ่งอีกหนึ่งมาตรการที่เห็นผลเป็นรูปธรรม ประชาชนได้รับผลประโยชน์โดยตรงคือ บัตรสวัสดิการแห่งรัฐ หรือบัตรคนจนที่เปิดให้ผู้มีรายได้น้อยลงทะเบียนเพื่อรับสวัสดิการผ่านบัตรสวัสดิการแห่งรัฐ
โดยครั้งนี้ กระทรวงการคลัง กําหนดระยะเวลาเริ่มเปิดรับลงทะเบียนตั้งแต่วันที่ 5 กันยายน – 19 ตุลาคม 2565 ตามช่องทางเว็บไซต์ของกระทรวงการคลัง https://บัตรสวัสดิการแห่งรัฐ.mof.go.th หรือ http://welfare.mof.go.th และการลงทะเบียน ณ หน่วยงานรับลงทะเบียนในพื้นที่ทั่วประเทศ ได้แก่ สํานักงานคลังจังหวัด ที่ว่าการอําเภอทุกอําเภอ สํานักงานเขตกรุงเทพมหานคร สํานักงานเมืองพัทยา สาขาธนาคารเพื่อการเกษตรและสหกรณ์การเกษตร (ธ.ก.ส.) สาขาธนาคารออมสิน และสาขาธนาคารกรุงไทย จํากัด (มหาชน) (ธนาคารกรุงไทยฯ) ส่วนรายละเอียด หลักเกณฑ์ต่างๆ ประชาชนสามารถดูได้ทางเว็บไซต์ https://บัตรสวัสดิการแห่งรัฐ.mof.go.th หรือ http://welfare.mof.go.th หรือสอบถามหน่วยงานของรัฐดังข้างต้น
โฆษกประจําสํานักนายกรัฐมนตรีกล่าวต่อไปว่า สําหรับสิทธิประโยชน์จะมีการปรับปรุงให้มีความเป็นธรรมทั่วถึงระหว่างคนในเมืองและต่างจังหวัดมากขึ้น ขณะเดียวกันจะพิจารณาเพิ่มสิทธิประโยชน์ให้สอดคล้องกับค่าครองชีพที่เพิ่มในปัจจุบัน ขณะที่ผู้ที่ใช้บัตรสวัสดิการฯ เดิม ไม่ต้องกังวล ขณะนี้ยังใช้สิทธิ์ได้ตามปกติ จนกว่าจะมีบัตรสวัสดิการรอบใหม่ ที่เป็นบัตรประชาชนมาแทน คาดว่าบัตรคนจนรอบใหม่ จะมีผู้ลงทะเบียนเพิ่มขึ้นจากปัจจุบันเล็กน้อย 13 ล้านคน เพิ่มเป็น 15-16 ล้านคน ซึ่งเป็นไปตามภาวะเศรษฐกิจที่ได้รับผลกระทบจากโควิด
"การยกระดับคุณภาพชีวิตผู้มีรายได้น้อย โดยใช้มาตรการความช่วยเหลือด้านการเงินผ่านบัตรสวัสดิการแห่งรัฐ ทําให้ผู้มีรายได้น้อยเข้าถึงแหล่งเงินทุนในระบบ และการเข้าถึงสิ่งจําเป็นพื้นฐานต่อการพัฒนาคุณภาพชีวิต ถือเป็นการบูรณาการเพื่อแก้ไขปัญหาความยากจนและลดความ เหลื่อมล้ํา ภายใต้บริบทการดําเนินนโยบายสาธารณะ ที่สอดรับยุทธศาสตร์ชาติ 20 ปี (พ.ศ.2561 – 2580) ยืนยันรัฐบาลให้ความสําคัญกับประชาชน ไม่เคยทอดทิ้งประชาชน มุ่งมั่นตั้งใจเดินหน้าแก้ไขปัญหา โดยไม่ทิ้งใครไว้ข้างหลัง" นายธนกรฯ ย้ํา
รัฐบาลไทย-ข่าวทำเนียบรัฐบาล-ปลัดกระทรวงกลาโหม วางพวงมาลาถวายราชสักการะ “วันปิยมหาราช”
วันเสาร์ที่ 23 ตุลาคม 2564
ปลัดกระทรวงกลาโหม วางพวงมาลาถวายราชสักการะ “วันปิยมหาราช”
พลเอก วรเกียรติ รัตนานนท์ ปลัดกระทรวงกลาโหม เป็นประธานในพิธีวางพวงมาลาถวายราชสักการะพระบรมราชานุสาวรีย์พระบาทสมเด็จพระจุลจอมกล้าเจ้าอยู่หัว (รัชกาลที่ ๕)
เนื่องในวันปิยมหาราช ณ สํานักงานปลัดกระทรวงกลาโหม (พื้นที่ศรีสมาน) โดยเป็นไปตามมาตรการการป้องกันการแพร่ระบาดของโรคติดเชื้อไวรัสโคโรนา 2019 ของรัฐบาล และกระทรวงกลาโหม
สําหรับในวันที่ 23 ตุลาคม ของทุกปีนั้น เป็นวันคล้ายวันสวรรคตของรัชกาลที่5 ทรงเป็นกษัตริย์ที่มีพระมหากรุณาธิคุณอเนกประการโดยในรัชสมัยของพระองค์ เกิดการเปลี่ยนแปลงในด้านการพัฒนามากมาย ทั้งด้านการปกครอง การรักษาเอกราช การต่างประเทศ การศาล การศึกษา การเลิกทาส รวมถึงการสาธารณูปโภค เช่น การไฟฟ้า การไปรษณีย์ โทรเลข และโทรศัพท์ ทั้งนี้ พิธีถวายราชสักการะเป็นอภิลักขิตสมัยคล้ายวันสวรรคตพระบาทสมเด็จพระจุลจอมเกล้าเจ้าอยู่หัว และเพื่อเป็นการแสดงถึงความจงรักภักดี และสํานึกในพระมหากรุณาธิคุณอย่างหาที่สุดมิได้
รัฐบาลไทย-ข่าวทำเนียบรัฐบาล-มาตรการกระตุ้นเศรษฐกิจโดยดึงดูดต่างชาติศักยภาพสูง
วันอาทิตย์ที่ 19 กันยายน 2564
มาตรการกระตุ้นเศรษฐกิจโดยดึงดูดต่างชาติศักยภาพสูง
วันอาทิตย์ที่ 19 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบในหลักการมาตรการกระตุ้นเศรษฐกิจและการลงทุนโดยดึงดูดชาวต่างชาติที่มีศักยภาพสูง ได้แก่ ผู้มีความมั่งคั่ง ผู้เกษียณอายุจากต่างประเทศ ผู้ต้องการทํางานจากประเทศไทย และผู้มีทักษะเชี่ยวชาญพิเศษ เข้ามาสู่ประเทศไทยโดยให้สิทธิประโยชน์พิเศษ เช่น ให้วีซ่าประเภทผู้พํานักระยะยาว ซึ่งจะได้รับสิทธิในการทํางาน วีซ่าผู้ติดตามแก่คู่สมรสและบุตร ยกเว้นภาษีเงินได้สําหรับรายได้จากต่างประเทศ ยกเว้นการรายงานตัวทุก 90 วัน และได้รับอัตราภาษีเงินได้บุคคลธรรมดาสําหรับรายได้ในประเทศไทยเทียบเท่ากับการจ้างงานในพื้นที่เศรษฐกิจพิเศษ EEC โดยคาดว่ามาตรการนี้จะช่วยเพิ่มการลงทุนในประเทศได้ 8 แสนล้านบาท และเพิ่มปริมาณเงินในระบบเศรษฐกิจได้ 1 ล้านล้านบาท ภายในระยะเวลา 5 ปี
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีเกษตรฯ ติดตามสถานการณ์น้ำบริเวณพื้นที่ลุ่มต่ำนอกแนวคันกั้นน้ำ ทั้งสองฝั่งของแม่น้ำเจ้าพระยา
วันจันทร์ที่ 27 กันยายน 2564
รัฐมนตรีเกษตรฯ ติดตามสถานการณ์น้ําบริเวณพื้นที่ลุ่มต่ํานอกแนวคันกั้นน้ํา ทั้งสองฝั่งของแม่น้ําเจ้าพระยา
รัฐมนตรีเกษตรฯ ติดตามสถานการณ์น้ําบริเวณพื้นที่ลุ่มต่ํานอกแนวคันกั้นน้ํา ทั้งสองฝั่งของแม่น้ําเจ้าพระยา เตือนประชาชนให้ยกสิ่งของขึ้นที่สูง หากเกิดน้ําล้นตลิ่ง
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ลงพื้นที่ติดตามสถานการณ์น้ํา บริเวณ ต.ท่าอิฐ อ.ปากเกร็ด จ.นนทบุรี โดยได้มอบหมายให้กรมชลประทานเฝ้าติดตามอย่างใกล้ชิด โดยเฉพาะพื้นที่ลุ่มต่ํานอกแนวคันกั้นน้ํา ทั้งสองฝั่งของแม่น้ําเจ้าพระยา ซึ่งมีชุมชนและประชาชนอาศัพอยู่ตลอดแนว
"จากสภาพอากาศที่มีฝนตกอย่างต่อเนื่องในขณะนี้ รวมถึงได้มีการเพิ่มการระบายน้ําจากท้ายเขื่อนเจ้าพระยา ทําให้ระดับน้ําในแม่น้ําเจ้าพระยามีปริมาณสูงขึ้น จึงขอเตือนประชาชนที่อาศัยบริเวณใกล้เคียงให้ยกสิ่งของขึ้นที่สูง หากเกิดน้ําล้นตลิ่ง อย่างไรก็ตาม ได้มอบหมายกรมชลประทานเฝ้าระวังและติดตามสถานการณ์น้ําอย่างใกล้ชิด พร้อมบริหารจัดการน้ําอย่างเต็มศักยภาพของพื้นที่ เตรียมพร้อมด้านเครื่องจักร เครื่องมือ และเจ้าหน้าที่ประจําจุดเสี่ยงให้สามารถปฏิบัติงานได้ทันที รวมถึงได้ร่วมบูรณาการกับหน่วยงานที่เกี่ยวข้อง ประชาสัมพันธ์แจ้งเตือนประชาชนให้รับทราบสถานการณ์น้ําอย่างต่อเนื่อง เพื่อลดผลกระทบที่จะเกิดกับประชาชนให้ได้มากที่สุด" ดร.เฉลิมชัย กล่าว
ทั้งนี้ หากประชาชนต้องการความช่วยเหลือ สามารถติดต่อได้ที่โครงการชลประทานใกล้บ้าน หรือโทร.สายด่วนกรมชลประทาน 1460 ได้ตลอดเวลา
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะกรรมการจัดการเรื่องราวร้องทุกข์กรณีถูกกระทำทรมานและถูกบังคับให้หายสาบสูญ ครั้งที่ ๑/๒๕๖๕
วันจันทร์ที่ 31 มกราคม 2565
กระทรวงยุติธรรม ประชุมคณะกรรมการจัดการเรื่องราวร้องทุกข์กรณีถูกกระทําทรมานและถูกบังคับให้หายสาบสูญ ครั้งที่ ๑/๒๕๖๕
กระทรวงยุติธรรม ประชุมคณะกรรมการจัดการเรื่องราวร้องทุกข์กรณีถูกกระทําทรมานและถูกบังคับให้หายสาบสูญ ครั้งที่ ๑/๒๕๖๕
ในวันจันทร์ที่ ๓๑ มกราคม ๒๕๖๕ เวลา ๑๐.๐๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม ได้มอบหมายให้ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการจัดการเรื่องราวร้องทุกข์กรณีถูกกระทําทรมานและถูกบังคับให้หายสาบสูญ ครั้งที่ ๑/๒๕๖๕ จัดโดยกองสิทธิมนุษยชนระหว่างประเทศ โดยมีนายเรืองศักดิ์ สุวารี อธิบดีกรมคุ้มครองสิทธิและเสรีภาพ นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ นางสาวจิฬาภรณ์ ตามชู กฤษณสุวรรณ ผู้อํานวยการสํานักงานช่วยเหลือทางการเงินแก่ผู้เสียหายและจําเลยในคดีอาญา นางเปรมยุดา ตันติกนกพร ผู้อํานวยการกองพิทักษ์สิทธิและเสรีภาพ และนางสาวนรีลักษณ์ แพไชยภูมิ ผู้อํานวยการกองสิทธิมนุษยชนระหว่างประเทศ พร้อมด้วยเจ้าหน้าที่ที่เกี่ยวข้องเข้าร่วมฯ ณ ห้องประชุมกระทรวงยุติธรรม ๑๐-๐๑ และผ่าน Application Cisco Webex Meeting กรมคุ้มครองสิทธิและเสรีภาพ
การประชุมในวันนี้ ได้มีการรายงานผลการดําเนินงานของคณะกรรมการฯ และอนุกรรมการฯ ประจําปี ๒๕๖๔ การรายงานความคืบหน้าการผลักดันร่างพระราชบัญญัติป้องกันและปราบปรามการทรมานและการกระทําให้บุคคลสูญหาย พ.ศ. .... การพิจารณาแบบฟอร์มการรับเรื่องราวร้องทุกข์กรณีถูกกระทําทรมานและกรณีถูกบังคับให้หายสาบสูญ (ฉบับปรับปรุงใหม่) และการพิจารณาข้อเสนอแนะของคณะกรรมการสิทธิมนุษยชนแห่งชาติในการปรับปรุงกฎหมาย กฎ ระเบียบ หรือ คําสั่ง เพื่อให้สอดคล้องกับหลักสิทธิมนุษยชน กรณีเจ้าหน้าที่ของรัฐซ้อมทรมานผู้ถูกควบคุมตัวเพื่อให้รับสารภาพ
ในการนี้ คณะกรรมการฯ ได้มีมติรับทราบผลการดําเนินงานของคณะกรรมการฯ และคณะอนุกรรมการฯ อีกทั้งเห็นชอบและมอบหมายให้กรมสอบสวนคดีพิเศษปรับแก้แบบฟอร์มการรับเรื่องราวร้องทุกข์ฯ ตามข้อเสนอแนะของที่ประชุมฯ รวมทั้งเห็นชอบและมอบหมายให้กรมคุ้มครองสิทธิและเสรีภาพในฐานะฝ่ายเลขานุการฯ ประมวลผลการดําเนินงานตามข้อเสนอแนะของคณะกรรมการสิทธิมนุษยชนแห่งชาติเพื่อเสนอคณะรัฐมนตรี รวมทั้งมอบหมายคณะอนุกรรมการป้องกันฯ พิจารณาศึกษาแนวทางป้องกันการทรมาน และกําหนดแนวปฏิบัติเพื่อให้เป็นมาตรฐานการดําเนินงานให้กับทุกหน่วยงานต่อไป
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ช่วยพลิกชีวิตหญิงสมุทรสาคร หลังได้ลดดอกเบี้ย-ค่าปรับ 100% จากออมสิน เหลือจ่ายแค่ 9,900 บาทปิดบัญชี ชวนลูกหนี้มาไกล่เกลี่ยหายปวดหัว
วันอาทิตย์ที่ 10 กรกฎาคม 2565
รัฐมนตรีว่าการกระทรวงยุติธรรม ช่วยพลิกชีวิตหญิงสมุทรสาคร หลังได้ลดดอกเบี้ย-ค่าปรับ 100% จากออมสิน เหลือจ่ายแค่ 9,900 บาทปิดบัญชี ชวนลูกหนี้มาไกล่เกลี่ยหายปวดหัว
รัฐมนตรีว่าการกระทรวงยุติธรรม ช่วยพลิกชีวิตหญิงสมุทรสาคร หลังได้ลดดอกเบี้ย-ค่าปรับ 100% จากออมสิน เหลือจ่ายแค่ 9,900 บาทปิดบัญชี อีกรายสาวกู้เงิน กยศ. มา 15 ปี เจรจาให้ผ่อนเดือนละ 400 บาท ปลื้มใจได้ลดภาระครองชีพ ชวนลูกหนี้มาไกล่เกลี่ยหายปวดหัว
เมื่อวันที่ 9 ก.ค. 2565 เวลา 14.00 น. ที่วิทยาลัยเทคนิคสมุทรสาคร นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดงานมหกรรมไกล่เกลี่ยหนี้สินครัวเรือน ครั้งที่ 45 และยุติธรรมพบประชาชน จ.สมุทรสาคร พร้อมด้วย นายณรงค์ รักร้อย ผู้ว่าราชการจังหวัดสมุทรสาคร นางพงษ์สวาท กายอรุณสุทธิ์ รองเลขาธิการคณะกรรมการกฤษฎีกา รักษาราชการแทนปลัดกระทรวงยุติธรรม นายวีระกิตติ์ หาญปริพรรณ์ ผู้ตรวจราชการกระทรวงยุติธรรม นางทัศนีย์ เปาอินทร์ อธิบดีกรมบังคับคดี นายวิตถวัลย์ สุนทรขจิต อธิบดีกรมคุมประพฤติ นายวิชัย ไชยมงคล เลขาธิการ ป.ป.ส. นายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพ พันตํารวจโท มนตรี บุณยโยธิน รองอธิบดีกรมคุมประพฤติ นายณรงค์ จุ้ยเส่ย รองอธิบดีกรมราชทัณฑ์ นายโกมล พรมเพ็ง รองอธิบดีกรมพินิจและคุ้มครองเด็กและเยาวชน นางสาวนันทวัน วงศ์ขจรกิตติ รองผู้จัดการกองทุนให้กู้ยืมเพื่อการศึกษา (กยศ.) นายอุดม ไกรวัตนุสรณ์ นายก อบจ.สมุทรสาคร นายพุทธพร ปราโมทย์ ผู้อํานวยการวิทยาลัยเทคนิคสมุทรสาคร ข้าราชการ เจ้าหน้าที่กระทรวงยุติธรรม และประชาชนร่วมงานจํานวนมาก โดยก่อนเข้างานมีการคัดกรองโควิด-19 อย่างเข้มงวด
นายสมศักดิ์ กล่าวว่า ตนดีใจที่ได้เดินทางมาเป็นประธานในงานมหกรรมไกล่เกลี่ยหนี้สินครัวเรือน และยุติธรรมพบประชาชน ครั้งที่ 45 เป้าหมายประชาชนที่เข้าร่วมงานครั้งนี้ 6,610 ราย ทุนทรัพย์ทั้งสิ้น 510 ล้านบาท โดยงาน 44 ครั้งที่ผ่านมา มีลูกหนี้ขอไกล่เกลี่ย 35,625 ราย ไกล่เกลี่ยสําเร็จ 33,110 ราย สามารถลดค่าใช้จ่ายประชาชน 2,870 ล้านบาท และเรายังมีศูนย์ไกล่เกลี่ยก่อนฟ้องทั่วประเทศ 934 แห่ง ผู้ไกล่เกลี่ยก่อนฟ้อง 3,278 คน และสํานักงานบังคับคดีช่วยไกล่เกลี่ยหลังฟ้อง 117 แห่งทั่วประเทศที่จะช่วยเหลือประชาชนทุกคน
จากนั้นนายสมศักดิ์ ได้มอบเงินเยียวยาผู้เสียหายจากคดีอาญา มอบป้ายศูนย์ไกล่เกลี่ยข้อพิพาทภาคประชาชน และร่วมการไกล่เกลี่ยด้วยตนเอง โดยรายแรกเป็นหนี้ กยศ. กู้มาแล้ว 15 ปี เป็นเงิน 124,572 บาท ชําระแล้ว 71,590 บาท เหลือ 52,982 บาท โดยผลเจรจาได้ส่วนลด 28,146 บาท เหลือ 24,836 บาท โดยให้ผ่อน 72 งวดๆละ 400 บาท อีกรายเป็นหญิงอาชีพรับจ้าง เป็นหนี้ธนาคารออมสินเงินต้น 9,900 บาท ขาดชําระจนถูกศาลพิพากษาให้ชําระเงินต้น ดอกเบี้ยและค่าปรับเป็นเงิน 71,222 บาท โดยผลเจรจาได้ส่วนลดดอกเบี้ย ค่าปรับ และค่าใช้จ่ายในคดี 100% เหลือจ่าย 9,900 บาทปิดบัญชี โดยทั้ง 2 คนกล่าวว่า ขอขอบคุณนายกรัฐมนตรี รัฐบาลและกระทรวงยุติธรรม ที่จัดโครงการดีๆแบบนี้ขึ้นมา ทําให้ลดภาระค่าใช้จ่าย ไม่ต้องเสียค่าปรับจํานวนมหาศาล เหมือนได้ตายแล้วเกิดใหม่ และอยากเชิญชวนลูกหนี้ทุกคนมาร่วมงานไกล่เกลี่ยเพราะมีสิทธิพิเศษมากมาย ทําให้เราหายเครียดกลับไปดําเนินชีวิตต่อได้
รัฐบาลไทย-ข่าวทำเนียบรัฐบาล-ครม.อนุมัติร่างแผนปฏิบัติการด้านการพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยีของประเทศ ปี 2564-2580 ตั้งเป้าผลิตนักวิจัย 4,000 คนต่อปี
วันอังคารที่ 15 กุมภาพันธ์ 2565
ครม.อนุมัติร่างแผนปฏิบัติการด้านการพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยีของประเทศ ปี 2564-2580 ตั้งเป้าผลิตนักวิจัย 4,000 คนต่อปี
ครม.อนุมัติร่างแผนปฏิบัติการด้านการพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยีของประเทศ ปี 2564-2580 ตั้งเป้าผลิตนักวิจัย 4,000 คนต่อปี
วันที่ 15 กุมภาพันธ์ 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี (ครม.) อนุมัติร่างแผนปฏิบัติการด้านการพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยีของประเทศ ปี 2564-2580 และให้หน่วยงานที่เกี่ยวข้องนําแผนปฏิบัติการฯไปใช้เป็นกรอบแนวทางการบริหารเชิงนโยบายให้เป็นเอกภาพ และมีเป้าหมายร่วมกันในการพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยีของประเทศในภาพรวมอย่างเป็นระบบ เพื่อตอบสนองวิสัยทัศน์ประเทศไทย 4.0 และให้สถาบันส่งเสริมการสอนวิทยาศาสตร์และเทคโนโลยี และสํานักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ เป็นหน่วยงานประสานหลักและให้อํานาจในการติดตามและสั่งการ เพื่อให้หน่วยงานอื่นๆที่เกี่ยวข้องดําเนินงานให้เหมาะสม
สําหรับเป้าหมายของร่างแผนปฏิบัติการฯ คือ มุ่งยกระดับการพัฒนาผู้มีความสามารถพิเศษ ให้ได้รับการพัฒนาอย่างเต็มศักยภาพและมีความต่อเนื่องในทุกช่วงวัย ตั้งแต่ระดับปฐมวัย ประถมศึกษา มัธยมศึกษา อาชีวศึกษา ระดับอุดมศึกษา และหลังสําเร็จการศึกษา และสนับสนุนส่งเสริมให้เข้าสู่การปฏิบัติงานในระบบการพัฒนาวิจัยและพัฒนาวิทยาศาสตร์ เทคโนโลยีและนวัตกรรม เพื่อเป็นกําลังหลักในการพัฒนาประเทศ โดยตั้งเป้าให้เกิดการผลิตนักวิจัย จํานวน 4,000 คนต่อปี เข้าสู่ภาคส่วนต่างๆของประเทศ
ทั้งนี้จะประกอบด้วย 5 ยุทธศาสตร์ได้แก่ การพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยีระดับการศึกษาปฐมวัย การศึกษาขั้นพื้นฐานและอาชีวศึกษา, การพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยีระดับอุดมศึกษา, การส่งเสริมผู้มีความสามารถพิเศษทางวิทยาศาสตร์และเทคโนโลยีเข้าปฏิบัติงานในหน่วยวิจัยและนวัตกรรม, การสร้างเส้นทางอาชีพ สภาพแวดล้อมและระบบสนับสนุน ที่เหมาะสมสําหรับผู้มีความสามารถพิเศษทางวิทยาศาสตร์และเทคโนโลยี และกลไกการบริหารการพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยีสู่แผนพัฒนากําลังคนของประเทศ
---------------------------
รัฐบาลไทย-ข่าวทำเนียบรัฐบาล-‘ลุงป้อม’ห่วงใยชาวแฟลตดินแดง สั่ง‘รมว.เฮ้ง’ มอบเครื่องอุปโภคบริโภคบรรเทาความเดือดร้อนโควิด-19
วันอังคารที่ 7 กันยายน 2564
‘ลุงป้อม’ห่วงใยชาวแฟลตดินแดง สั่ง‘รมว.เฮ้ง’ มอบเครื่องอุปโภคบริโภคบรรเทาความเดือดร้อนโควิด-19
รัฐมนตรีว่าการกระทรวงแรงงาน มอบเครื่องอุปโภคบริโภคที่ภาคเอกชนร่วมสนับสนุนให้กระทรวงแรงงานนําไปช่วยเหลือประชาชนที่ได้รับความเดือดร้อนจากผลกระทบโควิด-19 แก่ชาวชุมชนดินแดง 1
เมื่อวันที่ 7 กันยายน 2564นายสุชาติ ชมกลิ่น รัฐมนตรีว่าการกระทรวงแรงงานมอบเครื่องอุปโภคบริโภคที่ภาคเอกชนร่วมสนับสนุนให้กระทรวงแรงงานนําไปช่วยเหลือประชาชนที่ได้รับความเดือดร้อนจากผลกระทบโควิด-19 แก่ชาวชุมชนดินแดง 1 ได้แก่ บะหมี่กึ่งสําเร็จรูป จํานวน 10,000 ซอง ไข่ไก่ จํานวน 40,000 ฟอง น้ําดื่ม จํานวน 1,000 แพ็ค แอลกอฮอล์เจล จํานวน 20 แกลลอน โดยมี นางสาวศิริเพ็ญ สาปณ ประธานชุมชนเคหะดินแดง 1 แฟลต 1 – 20 และนายวิทยา จินดาลักษณ์ ประธานเคหะชุมชนดินแดง 1 แฟลต 22 – 32 เป็นผู้รับมอบ เพื่อนําไปแจกจ่ายให้กับครอบครัวชาวชุมชนดินแดงที่ได้รับความเดือดร้อนจากผลกระทบโควิด-19 โดยมีนายสุรชัย ชัยตระกูลทอง ผู้ช่วยรัฐมนตรีประจํากระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายสุทธิ สุโกศล ปลัดกระทรวงแรงงานพร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย ณ บริเวณโถง ชั้น 1 อาคารกระทรวงแรงงาน โดยนายสุชาติกล่าวว่า จากสถานการณ์การแพร่ระบาดของโควิด-19 พล.อ.ประยุทธ์ จันทร์โอชา นายกรัฐมนตรี และ รมว.กลาโหม และ กระทรวงแรงงาน กํากับดูแลโดย พล.อ.ประวิตร วงษ์สุวรรณ รองนายกรัฐมนตรี ได้มีความห่วงใย พี่น้องประชาชนที่ได้รับผลกระทบและเดือดร้อนจากสถานการณ์การแพร่ระบาดของโรคโควิด-19 ในวันนี้จึงได้มอบหมายให้ผมได้นําสิ่งของเครื่องอุปโภคบริโภคที่กระทรวงแรงงานได้รับบริจาคจากภาคเอกชน เพื่อส่งต่อให้พี่น้องชาวชุมชนดินแดงนําไปช่วยเหลือครอบครัวที่ได้รับผลกระทบจากโควิด-19 เพื่อเป็นการช่วยเหลือกันในยามทุกข์ยาก รวมทั้งบรรเทาความเดือดร้อนและแบ่งเบาค่าใช้จ่ายด้านอาหารอีกทางหนึ่งด้วย
“ท่านรองนายกรัฐมนตรี พล.อ.ประวิตร วงษ์สุวรรณ มีความห่วงใยพี่น้องประชาชนชาวแฟลตดินแดงที่ได้รับผลกระทบจากโควิด-19 ท่านจึงได้สั่งการให้ผมรัฐมนตรีแรงงานนําสิ่งของมอบให้ประธานชุมชนเพื่อจะได้นําไปแจกจ่ายให้แก่พี่น้องที่พักอาศัยอยู่ภายในแฟลตต่าง ๆ ซึ่งบางครอบครัวพักอาศัยกันอยู่หลายคนมีทั้งเด็กเล็ก ผู้สูงอายุ ผู้ป่วยติดเตียง ที่ช่วยเหลือตนเองไม่ได้ และขอเป็นกําลังใจให้ทุกท่านผ่านพ้นวิกฤตการณ์ในครั้งนี้ไปได้อย่างปลอดภัย”นายสุชาติกล่าวในท้ายสุด
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ลงพื้นที่ตรวจติดตามความคืบหน้าการพัฒนาและปรับปรุง “ท่าเรือราชินี”
วันศุกร์ที่ 19 สิงหาคม 2565
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ลงพื้นที่ตรวจติดตามความคืบหน้าการพัฒนาและปรับปรุง “ท่าเรือราชินี”
...
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ลงพื้นที่ตรวจติดตามความคืบหน้าการพัฒนาและปรับปรุง “ท่าเรือราชินี” หนึ่งใน 29 ท่าเรือที่กรมเจ้าท่าพัฒนาและปรับปรุง เพื่อส่งเสริมการเดินทางให้สะดวกปลอดภัย สามารถเชื่อมต่อระบบขนส่งมวลชนสาธารณะได้ทุกระบบ และจะดําเนินการติดตั้งระบบให้เป็นท่าเรืออัจฉริยะหรือ Smart Pier เสร็จสิ้นในปี 2567 โดยการนําเทคโนโลยีระบบดิจิทัลมายกระดับการให้บริการ ในวันที่ 17 สิงหาคม 2565 เวลา 13.30 น.
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม กล่าวว่า ท่าเรือราชินี เป็นจุดเชื่อมต่อการเดินทางเข้าสู่เมืองและแหล่งท่องเที่ยวเชิงประวัติศาสตร์รอบเกาะรัตนโกสินทร์ ปัจจุบันในแต่ละวันมีผู้โดยสารใช้บริการผ่านท่าเรือเป็นจํานวนมาก ทั้งนักเรียนประชาชน นักท่องเที่ยวชาวไทยและต่างชาติ อีกทั้งยังเป็นจุดเชื่อมต่อระบบการขนส่งเรือ - ราง - ล้อ ที่สมบูรณ์แบบ โดยเฉพาะรถไฟฟ้าสายสีน้ําเงิน หรือ MTR บริเวณสถานีสนามไชย
นายอธิรัฐกล่าวต่อว่า การปรับปรุงพัฒนาท่าเรือราชินีมีแนวคิดการออกแบบเน้นสวยงามมีเอกลักษณ์ความเป็นไทย ให้เป็นท่าเรือที่สวยที่สุดในแม่น้ําเจ้าพระยา และเป็นแลนมาร์คแห่งใหม่ของกรุงเทพมหานคร มีความสะดวก และปลอดภัย โดยมีการพัฒนา ดังนี้
1. ก่อสร้างอาคารพักผู้โดยสาร 2 ชั้น พื้นที่ 1,277 ตารางเมตร พร้อมพื้นที่ดาดฟ้าหลังคา ให้เป็นลานกิจกรรมใช้ประโยชน์เป็นจุดชมวิวริมแม่น้ําเจ้าพระยา และตกแต่งภายในอาคารพักคอยเน้นความเป็นไทย พร้อมระบบควบคุมและการให้บริการที่ทันสมัย
2. ก่อสร้างทางเดินเชื่อมท่าเรือกับพื้นที่บนฝั่งจุดเชื่อมต่อทางขึ้นสถานีรถไฟฟ้าสนามไชย พร้อมซุ้มประตูทางเข้าท่าเรือที่มีความเป็นเอกลักษณ์
3. ก่อสร้างโป๊ะเทียบเรือ ขนาด 9x24 เมตร พร้อมสะพานปรับระดับขึ้นลงโป๊ะเทียบเรือ จํานวน 1 โป๊ะ
ทั้งนี้ เมื่อปรับปรุงแล้วเสร็จจะสามารถรองรับผู้ใช้บริการเพิ่มขึ้นเฉลี่ย 1,900 คน/วัน (เดิมเฉลี่ย 782 คน/วัน) ขณะนี้ดําเนินการก่อสร้างผลงานร้อยละ 95 คาดว่าจะแล้วเสร็จและพร้อมเปิดบริการภายใน ก.ย.65 นี้
ทั้งนี้ ความคืบหน้าการพัฒนาท่าเรือโดยสารในแม่น้ําเจ้าพระยาเขตกรุงเทพมหานครและปริมณฑล ที่อยู่ระหว่างการก่อสร้าง มีกําหนดแล้วเสร็จภายในปี 65 จํานวน 6 แห่ง ดังนี้
1. ท่าราชินี ดําเนินการแล้ว ร้อยละ 95 กําหนดแล้วเสร็จ 25 ส.ค.65
2. ท่าเตียน ดําเนินการแล้ว ร้อยละ 68 กําหนดแล้วเสร็จ 30 ก.ย.65
3. ท่าบางโพ ดําเนินการแล้ว ร้อยละ 78 กําหนดแล้วเสร็จ 20 ก.ย.65
4. ท่าพระราม 7 ดําเนินการแล้ว ร้อยละ 40 กําหนดแล้วเสร็จ 31 ต.ค.65
5. ท่าพายัพ ดําเนินการแล้ว ร้อยละ 60 กําหนดแล้วเสร็จ 30 ก.ย. 65
6. ท่าเกียกกาย ดําเนินการแล้ว ร้อยละ 13 (***ปัจจุบันหยุดงานตามที่ กทม. มีหนังสือขอให้ชะลองานก่อสร้าง เนื่องจากมีงานก่อสร้างสะพานซ้อนทับกับท่าเรือเกียกกาย) คาดว่าจะดําเนินการแล้วเสร็จภายในปี 66
รัฐบาลไทย-ข่าวทำเนียบรัฐบาล-สธ. สหรัฐฯ ชมไทยแก้วิกฤตโควิดได้ดี ประชาชนร่วมมือ เร่งเดินหน้าความมั่นคงด้านสุขภาพระดับโลก
วันศุกร์ที่ 26 สิงหาคม 2565
สธ. สหรัฐฯ ชมไทยแก้วิกฤตโควิดได้ดี ประชาชนร่วมมือ เร่งเดินหน้าความมั่นคงด้านสุขภาพระดับโลก
.....
นายอนุทิน ชาญวีรกูล รองนายกรัฐมนตรี และ รมว.สาธารณสุข หารือทวิภาคีร่วมกับนางแอนเดรีย ปาล์ม รมช.สาธารณสุขและบริการมนุษย์ สหรัฐอเมริกา ช่วงระหว่างการจัดประชุม APEC Health Week 22 - 26 ส.ค. 65 @ประเทศไทย ในประเด็นความร่วมมือด้านสาธารณสุขไทย - สหรัฐฯ
.
สหรัฐฯ ชื่นชมไทยที่บริหารจัดการวิกฤตโควิดได้ดี โดยสาเหตุสําคัญมาจากความร่วมมือของประชาชน รวมถึงชื่นชมบทบาทของไทยในการเป็นที่ตั้งของสํานักงานเลขาธิการศูนย์อาเซียนด้านการรับมือกับภาวะฉุกเฉินทางสาธารณสุขและโรคอุบัติใหม่ (ACPHEED) เพื่อความมั่นคงด้านสุขภาพระดับโลก
.
ขณะที่ รองนายกฯ ย้ําไทยพร้อมหนุนการดําเนินงานภายใต้ความร่วมมือวาระความมั่นคงด้านสุขภาพโลก (Global Health Security Agenda: GHSA) ทั้งระบบแล็บ - การพัฒนากําลังคน/ การฉีดวัคซีนพื้นฐานให้เด็กเมียนมาตามตะเข็บชายแดนเพื่อป้องกันโรคติดต่อ พร้อมยินดีที่สหรัฐฯ จะเป็นเจ้าภาพจัดประชุมระดับสูงเอเปคว่าด้วยสาธารณสุขและเศรษฐกิจในปีหน้า
.
อ่านเพิ่มเติม คลิกhttps://www.thaigov.go.th/news/contents/details/58401
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กระทรวงอุตสาหกรรม จัดกิจกรรมปล่อยขบวนรถบรรทุกสิ่งของช่วยเหลือผู้ประสบอุทกภัยในพื้นที่จังหวัดขอนแก่น
วันพฤหัสบดีที่ 14 ตุลาคม 2564
กระทรวงอุตสาหกรรม จัดกิจกรรมปล่อยขบวนรถบรรทุกสิ่งของช่วยเหลือผู้ประสบอุทกภัยในพื้นที่จังหวัดขอนแก่น
กระทรวงอุตสาหกรรม ปล่อยขบวนรถบรรทุกสิ่งของช่วยเหลือผู้ประสบอุทกภัย เพื่อมอบน้ําใจและความช่วยเหลือบรรเทาทุกข์ให้แก่พี่น้องชาวขอนแก่น
กระทรวงอุตสาหกรรม จัดกิจกรรมปล่อยขบวนรถบรรทุกสิ่งของช่วยเหลือผู้ประสบอุทกภัยในพื้นที่จังหวัดขอนแก่น
วันนี้ (14 ตุลาคม 2564) นางวรวรรณ ชิตอรุณ รองปลัดกระทรวงอุตสาหกรรม พร้อมด้วย นายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ นายสมพล โนดไธสง ผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม ร่วมจัดกิจกรรมปล่อยขบวนรถบรรทุกสิ่งของช่วยเหลือผู้ประสบอุทกภัยในพื้นที่จังหวัดขอนแก่น เพื่อมอบน้ําใจและความช่วยเหลือบรรเทาทุกข์ให้แก่พี่น้องชาวขอนแก่น จํานวน 500 ชุด ซึ่งภายในถุงยังชีพประกอบด้วยสิ่งของเครื่องอุปโภค บริโภคที่จําเป็น อาทิ นมแลคตาซอย ปลากระป๋อง มาม่า กระดาษทิชชู่ ซีอิ้วขาว โจ๊กคัพ น้ําดื่ม เป็นต้น ณ อาคารสํานักงานปลัดกระทรวงอุตสาหกรรม
กระทรวงอุตสาหกรรมหวังเป็นส่วนหนึ่งที่ช่วยบรรเทาความเดือดร้อนให้ประชาชนและส่งกําลังใจให้แก่ทุกภาคส่วนร่วมผ่านสถานการณ์วิกฤตนี้ไปด้วยกัน
รัฐบาลไทย-ข่าวทำเนียบรัฐบาล-ยืนยัน! วัคซีนซิโนแวคมีคุณภาพ ผ่านการตรวจสอบทุกครั้งก่อนฉีดให้ประชาชน
วันจันทร์ที่ 5 กรกฎาคม 2564
ยืนยัน! วัคซีนซิโนแวคมีคุณภาพ ผ่านการตรวจสอบทุกครั้งก่อนฉีดให้ประชาชน
....
จากกรณีพบวัคซีนซิโนแวคราว 100 ขวด จับตัวเป็นเจลใสและเจลดังกล่าวไม่หายไปหลังการเขย่า เรื่องนี้ทางสํานักงาน อย. ได้เรียกเก็บวัคซีนขวดที่มีปัญหาทั้งหมดและส่งให้กรมวิทยาศาสตร์การแพทย์ตรวจคุณภาพเรียบร้อยแล้วนะครับ โดยพบว่าเกิดจากกระบวนการเก็บรักษาและการขนส่งที่อุณหภูมิไม่เป็นไปตามทะเบียนตํารับยา คือ 2 - 8 องศาเซลเซียส
.
ซึ่งขณะนี้ ได้มีหนังสือแจ้งให้ทุกหน่วยฉีดดําเนินการตามคําแนะนําการเก็บรักษาวัคซีนอย่างเคร่งครัด โดยจะต้องเก็บในอุณหภูมิ 2 - 8 องศาเซลเซียส พร้อมยืนยันว่า ไม่ได้เกิดขึ้นกับวัคซีนทุกขวด และเจ้าหน้าที่ผู้ให้บริการฉีดวัคซีนจะตรวจสอบคุณภาพทุกครั้งก่อนฉีดให้กับประชาชน หากพบความผิดปกติจะระงับการฉีดขวดนั้นทันที
.
สําหรับกรณียา Ivermectin ที่มีการแชร์ในโลกออนไลน์ว่าสามารถรักษาอาการป่วยจากโรคโควิด-19 ได้ ทาง อย. ได้ฝากมาชี้แจงว่า ยาดังกล่าวเป็นยาฆ่าพยาธิที่มักใช้กับสัตว์ แม้จะมีบางงานวิจัยที่พบว่าสามารถรักษาโรคโควิดได้ แต่ยังอยู่เพียงในขั้นของการทดลอง ยังไม่มีผลสรุปที่แน่ชัด จึงขอให้ประชาชนอย่าซื้อมารับประทานเองโดยเด็ดขาด
Cr. สํานักงานคณะกรรมการอาหารและยา (อย.)
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ดีอีเอส แจงความคืบหน้าการบริหารจัดการไทยคมจากดีอีเอส-NT – การอนุมัติโครงการกองทุนดีอี ในบอร์ดดีอี
วันศุกร์ที่ 1 เมษายน 2565
ดีอีเอส แจงความคืบหน้าการบริหารจัดการไทยคมจากดีอีเอส-NT – การอนุมัติโครงการกองทุนดีอี ในบอร์ดดีอี
ดีอีเอส แจงความคืบหน้าการบริหารจัดการไทยคมจากดีอีเอส-NT – การอนุมัติโครงการกองทุนดีอี ในบอร์ดดีอี
เมื่อวันที่ 1 เมษายน 2565 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ พร้อมด้วยผู้แทนหน่วยงาน และคณะกรรมการผู้ทรงคุณวุฒิ เข้าร่วมประชุมคณะกรรมการดิจิทัลเพื่อเศรษฐกิจและสังคมแห่งชาติ (บอร์ดดีอี) ครั้งที่ 1/2565 โดยมี พล.อ.ประยุทธ์ จันทร์โอชา นายกรัฐมนตรี เป็นประธานฯ โดยรัฐมนตรีดีอีเอส ได้นําเสนอรายงานความคืบหน้าต่อที่ประชุม เกี่ยวกับการดําเนินงานตามแนวทางการบริหารจัดการทรัพย์สิน หลังสิ้นสุดสัญญาดําเนินกิจการดาวเทียมสื่อสารภายในประเทศ ล่าสุด บมจ.โทรคมนาคมแห่งชาติ (NT) ได้แจ้งความประสงค์ในการเช่าพื้นที่จากมหาวิทยาลัยแม่ฟ้าหลวง จ.เชียงราย สําหรับจัดตั้งสถานีดาวเทียมอ้างอิงสัญญาณ RFAT เป็นระยะเวลา 1 ปี โดยอยู่ในขั้นตอนขออนุมัติลงนามในข้อตกลงเช่าพื้นที่ ส่วนการเช่าพื้นที่ ณ สถานีดาวเทียมไทยคม จ.นนทบุรี กรมธนารักษ์อยู่ระหว่างการพิจารณาดําเนินการในส่วนที่เกี่ยวข้อง
นอกจากนี้ นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ (สดช.) ได้นําเสนอผลการดําเนินงานของคณะกรรมการบริหารกองทุนพัฒนาดิจิทัลเพื่อเศรษฐกิจและสังคม (กองทุนดีอี) ได้อนุมัติโครงการตามมาตรา 26 (6) สําหรับการขับเคลื่อนยุทธศาสตร์ 5G ของประเทศไทย ในส่วนของการต่อยอดการใช้ประโยชน์ของเทคโนโลยี 5G จํานวน 9 โครงการ รวมวงเงินกว่า 345 ล้านบาท
**********************
รัฐบาลไทย-ข่าวทำเนียบรัฐบาล-SME D Bank เสริมแกร่งธุรกิจท่องเที่ยวและเกี่ยวเนื่อง จัดโปรแกรมพัฒนา 23-24 มี.ค.65 พลิกฟื้นกิจการ พาเข้าถึงแหล่งทุน
วันพฤหัสบดีที่ 17 มีนาคม 2565
SME D Bank เสริมแกร่งธุรกิจท่องเที่ยวและเกี่ยวเนื่อง จัดโปรแกรมพัฒนา 23-24 มี.ค.65 พลิกฟื้นกิจการ พาเข้าถึงแหล่งทุน
สถานการณ์โควิด-19 ส่งผลกระทบต่อผู้ประกอบการเอสเอ็มอีอย่างรุนแรง โดยเฉพาะกลุ่มท่องเที่ยวที่ได้รับผลกระทบทางตรง ดังนั้น  SME D Bank ธนาคารเพื่อเอสเอ็มอีไทย เดินหน้าสนับสนุนผู้ประกอบการเอสเอ็มอีธุรกิจท่องเที่ยวและเกี่ยวเนื่อง (Supply Chain)
นางอุบลรัตน์ ค่าแพง ผู้ช่วยกรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank เปิดเผยว่า สถานการณ์โควิด-19 ส่งผลกระทบต่อผู้ประกอบการเอสเอ็มอีอย่างรุนแรง โดยเฉพาะกลุ่มท่องเที่ยวที่ได้รับผลกระทบทางตรง ดังนั้น SME D Bank ธนาคารเพื่อเอสเอ็มอีไทย เดินหน้าสนับสนุนผู้ประกอบการเอสเอ็มอีธุรกิจท่องเที่ยวและเกี่ยวเนื่อง (Supply Chain) ยกระดับธุรกิจ ปรับตัวสู่การท่องเที่ยววิถีใหม่ให้สามารถกลับมาฟื้นกิจการได้ ด้วยการจัดโปรแกรมพัฒนาเติมความรู้ ผ่านระบบออนไลน์ ฟรี วันพุธที่ 23 มีนาคม 2565 เวลา 13.00 - 15.30 น. หัวข้อ “Re-Start ธุรกิจ พลิกฟื้นท่องเที่ยวไทย” รับรู้ถึงแนวโน้มการท่องเที่ยวหลังโควิด-19 ช่วยให้ธุรกิจเดินหน้าต่อไปได้ และวันพฤหัสบดีที่ 24 มีนาคม 2565 เวลา 13.00 - 15.30 น. หัวข้อ “ท่องเที่ยวครบ จบที่เดียว กับ SAFE T TRAVEL” เรียนรู้แพลตฟอร์มด้านการท่องเที่ยวของคนไทย ที่จะเป็นเครื่องมือออนไลน์ช่วยเสริมแกร่งธุรกิจ นอกจากนั้น ทั้งสองหัวข้อ ผู้เข้าร่วมกิจกรรม จะได้รับคําแนะนําเตรียมพร้อมเข้าถึงแหล่งทุนจาก SME D Bank ในโครงการ “สินเชื่อ SMEs Re-Start” วงเงิน 2,000 ล้านบาท ที่เตรียมไว้ให้ผู้ประกอบการกลุ่มธุรกิจท่องเที่ยว และเกี่ยวเนื่อง ไม่ว่าจะเป็น โรงแรม ร้านอาหาร บริษัทนําเที่ยว ร้านขายของที่ระลึก ฯลฯ ได้มีเงินทุนนําไปเสริมสภาพคล่อง ลงทุน ขยาย ปรับปรุงกิจการ หรือสํารองเป็นค่าใช้จ่าย อัตราดอกเบี้ยเริ่มต้นเพียง 5.5% ต่อปี วงเงินกู้สูงสุด 5 ล้านบาท ผ่อนนานสูงสุด 10 ปี พร้อมปลอดชําระคืนเงินต้นสูงสุด 2 ปี เป็นต้น สนใจแจ้งความประสงค์ได้โดยสแกน QR Code ในโปสเตอร์ประชาสัมพันธ์ หรือสอบถามข้อมูลเพิ่มเติมได้ที่ ฝ่ายพัฒนาและสนับสนุนผู้ประกอบการ โทร. 02-265-3775 หรือ Call Center 1357
รัฐบาลไทย-ข่าวทำเนียบรัฐบาล-พม. ศรีสะเกษ ช่วยเหลือแล้ว กรณีหญิง อายุ 51 ปี ถูกจับ เพราะขโมยนมกล่องให้ลูกพิการกิน อ้างไม่มีเงินซื้อ
วันอังคารที่ 19 กรกฎาคม 2565
พม. ศรีสะเกษ ช่วยเหลือแล้ว กรณีหญิง อายุ 51 ปี ถูกจับ เพราะขโมยนมกล่องให้ลูกพิการกิน อ้างไม่มีเงินซื้อ
พม. ศรีสะเกษ ช่วยเหลือแล้ว กรณีหญิง อายุ 51 ปี ถูกจับ เพราะขโมยนมกล่องให้ลูกพิการกิน อ้างไม่มีเงินซื้อ
วันนี้ (19 ก.ค. 65) เวลา 11.00 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า ตามที่มีการนําเสนอข่าว กรณีการจับกุมและดําเนินคดี หญิงวัย 51 ปี ขโมยนมกล่อง 3 กล่อง จากร้านสะดวกซื้อแห่งหนึ่ง ที่จังหวัดศรีสะเกษ โดยอ้างว่าจะนําไปให้ลูกที่ป่วยพิการกิน เพราะไม่มีเงินซื้อ นั้น เมื่อวันที่ 18 ก.ค. 65 กระทรวง พม. โดยสํานักงานพัฒนาสังคมและความมั่นคงของมนุษย์จังหวัดศรีสะเกษ และบ้านพักเด็กและครอบครัวจังหวัดศรีสะเกษ พร้อมด้วยหน่วยงานที่เกี่ยวข้อง ร่วมลงพื้นที่เยี่ยมบ้านเพื่อตรวจสอบข้อเท็จจริง พบว่า หญิงผู้ก่อเหตุดังกล่าวป่วยเป็นโรคซึมเศร้าและรักษาตัวที่โรงพยาบาลศรีสะเกษ ตั้งแต่ปี 2563 โดยต้องรับยาทุกๆ 3 เดือน และมีบัตรสวัสดิการแห่งรัฐ ขณะนี้ ไม่ได้ประกอบอาชีพผู้ช่วยพ่อครัว ซึ่งมีรายได้วันละ 350 บาท เนื่องจากได้ลาออกหลังจากเกิดเหตุการณ์ดังกล่าว อาศัยอยู่กับสามี อายุ 48 ปี เป็นผู้หารายได้หลัก เดือนละ 6,000 บาท และลูกสาว อายุ 15 ปี พิการทางร่างกายและการเคลื่อนไหว มีบัตรประจําตัวคนพิการและได้รับเบี้ยยังชีพคนพิการ เดือนละ 1,000 บาท อีกทั้งป่วยเป็นโรคซึมเศร้า เคยทําร้ายร่างกายตัวเอง ต้องรักษาตัวที่โรงพยาบาลศรีสะเกษ ขณะนี้ กําลังศึกษาอยู่ชั้นมัธยมศึกษาปีที่ 2 ซึ่งไม่ได้เข้าเรียนมาประมาณ 1 สัปดาห์ โดยอ้างว่าถูกเพื่อนในโรงเรียนล้อเลียน และมีอากาหวาดระแวงโดยอยากย้ายห้องเรียนหรือไปเรียนโรงเรียนอื่น นอกจากนี้ ครอบครัวดังกล่าวอาศัยอยู่ในบ้านสภาพเก่าทรุดโทรมของบิดาเลี้ยงที่เสียชีวิตแล้ว มีร่วมกับเครือญาติอีก 2 ครอบครัว รวม 10 คน
นางพัชรีกล่าวต่อไปว่า ทั้งนี้ กระทรวง พม. ได้พิจารณาให้ความช่วยเหลือต่างๆ ดังนี้ 1) ด้านสุขภาพ สํานักงานพัฒนาสังคมและความมั่นคงของมนุษย์จังหวัดศรีสะเกษจะประสานโรงพยาบาลในเรื่องการรักษาอาการโรคซึมเศร้าของหญิงผู้ก่อเหตุพร้อมบุตร และปรึกษาการแก้ปัญหาด้านพฤติกรรมการลักเล็กขโมยน้อยของหญิงผู้ก่อเหตุ 2) ด้านเศรษฐกิจและรายได้ หน่วยงานสังกัดกระทรวง พม. เคยให้การช่วยเหลือเป็นเงินกู้ยืมจากเงินกองทุนส่งเสริมและพัฒนาคุณภาพชีวิตคนพิการ จํานวน 40,000 บาท โดยไม่คิดอัตราดอกเบี้ย ซึ่งจากการเยี่ยมบ้านครั้งนี้จะพิจารณาให้การช่วยเหลือเป็นเงินสงเคราะห์ผู้มีรายได้น้อยและผู้ไร้ที่พึ่ง อีกทั้งภาคเอกชนได้ร่วมมอบเครื่องอุปโภคบริโภคที่จําเป็นและเงินจํานวนหนึ่ง3) ด้านการศึกษา จะดําเนินการร่วมกับสํานักงานเทศบาลเมืองศรีสะเกษ ประสานและพูดคุยกับผู้บริหารโรงเรียนของเด็ก เพื่อพิจารณาแนวทางในการช่วยเหลือด้านการศึกษาต่อไป4) ด้านที่อยู่อาศัย จะพิจารณาให้ความช่วยเหลือในการปรับสภาพแวดล้อมที่อยู่อาศัยสําหรับคนพิการ ในปีงบประมาณ 2566 พร้อมทั้งจะประสานภาคเอกชนและหน่วยงานที่เกี่ยวข้องเพื่อพิจารณาหาแนวทางในการช่วยเหลือด้านที่อยู่อาศัยต่อไป และ 5) ด้านการดําเนินคดี จะประสานติดตามความก้าวหน้าในการดําเนินคดี
รัฐบาลไทย-ข่าวทำเนียบรัฐบาล-เช็กเลย! เดินทางข้ามจังหวัด พื้นที่สีแดงเข้ม ต้องใช้เอกสารอะไรบ้าง ?
วันอังคารที่ 20 กรกฎาคม 2564
เช็กเลย! เดินทางข้ามจังหวัด พื้นที่สีแดงเข้ม ต้องใช้เอกสารอะไรบ้าง ?
....
ศบค. เพิ่มพื้นที่ควบคุมสูงสุดและเข้มงวด (พื้นที่สีแดงเข้ม) จาก 10 จังหวัด เป็น 13 จังหวัด (กทม. ฉะเชิงเทรา ชลบุรี นครปฐม นนทบุรี นราธิวาส ปทุมธานี ปัตตานี อยุธยา ยะลา สงขลา สมุทรปราการ และสมุทรสาคร)
.
ขอประชาชนงดออกนอกเคหสถาน หรือที่พํานัก หากไม่มีเหตุจําเป็น ยกเว้นเพื่อจัดหาอาหาร ยาหรือเวชภัณฑ์ พบแพทย์ และรับวัคซีน เพื่อลดการเดินทางให้มากที่สุด เริ่มมีผลบังคับใช้วันนี้ (20 ก.ค. 64)
.
หากจําเป็นต้องเดินทางเข้า - ออก พื้นที่สีแดงเข้ม จะต้องแสดงเอกสาร/หลักฐาน แก่ฝ่ายความมั่นคง ณ ด่านตรวจ ควบคุมทั้งขาเข้าและขาออก รอบนอกพื้นที่ จว. สีแดงเข้ม
.
1.เอกสารรับรองที่ได้รับอนุญาตจากพนักงานเจ้าหน้าที่ เช่น กํานัน ผู้ใหญ่บ้าน ผู้อํานวยการเขต
2.สแกน QR code ไทยชนะที่ด่านตรวจ
3.ลงทะเบียนการเดินทางข้ามพื้นที่ รับ QR code “หยุดเชื้อเพื่อชาติ” โดยกรอกข้อมูลที่เว็บไซต์https://covid-19.in.th
หยุดเชื้อเพื่อชาติ งดออกจากบ้าน กันนะครับ
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. อนุมัติ! วงเงิน 6.78 พันล้าน หนุนจัดงานมหกรรมพืชสวนโลก "อุดรธานี - นครราชสีมา" กระตุ้นเศรษฐกิจ การเกษตรและท่องเที่ยว
วันอาทิตย์ที่ 9 มกราคม 2565
ครม. อนุมัติ! วงเงิน 6.78 พันล้าน หนุนจัดงานมหกรรมพืชสวนโลก "อุดรธานี - นครราชสีมา" กระตุ้นเศรษฐกิจ การเกษตรและท่องเที่ยว
.....
ที่ประชุม ครม. (4 ม.ค. 65) อนุมัติกรอบวงเงินจัดงานมหกรรมพืชสวนโลก จ.อุดรธานี พ.ศ.2569 วงเงิน 2,500 ล้านบาท และ จ.นครราชสีมา พ.ศ.2572 วงเงิน 4,281 ล้านบาท รวมทั้งสิ้น 6,781 ล้านบาท
.
ระยะต่อไป กระทรวงเกษตรและสหกรณ์ จะดําเนินการยื่นประมูลสิทธิเป็นเจ้าภาพจัดงานมหกรรมพืชสวนโลก จ.อุดรธานี พ.ศ.2569 ในวันที่ 7 ม.ค. 2565 และ จ.นครราชสีมา พ.ศ.2572 ในช่วงเดือน มี.ค. 2565
.
การจัดมหกรรมพืชสวนโลก ถือว่าเป็นการแสดงศักยภาพของไทยในการพัฒนาพืชสวน ให้เป็นที่ประจักษ์ต่อสายตานานาชาติ ที่สําคัญมหกรรมดังกล่าว ยังส่งผลดีต่อธุรกิจนําเข้า - ส่งออกผลผลิตการเกษตร ธุรกิจท่องเที่ยวของไทย อีกทั้งช่วยส่งเสริมต่อยอดการวิจัย เทคโนโลยี และนวัตกรรมด้านการเกษตรอีกด้วย
.
อ่านเพิ่มเติม คลิกhttps://www.thaigov.go.th/news/contents/details/50196
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-องค์การขนส่งมวลชนกรุงเทพ ปรับปรุงและเพิ่มเติมเส้นทางเดินรถ 4 สาย เชื่อมต่อระบบรถไฟชานเมืองสายสีแดง เริ่ม 2 สิงหาคมนี้
วันศุกร์ที่ 30 กรกฎาคม 2564
องค์การขนส่งมวลชนกรุงเทพ ปรับปรุงและเพิ่มเติมเส้นทางเดินรถ 4 สาย เชื่อมต่อระบบรถไฟชานเมืองสายสีแดง เริ่ม 2 สิงหาคมนี้
องค์การขนส่งมวลชนกรุงเทพ (ขสมก.) กระทรวงคมนาคม จะปรับปรุงและเพิ่มเติมเส้นทางเดินรถโดยสาร จํานวน 4 เส้นทาง ได้แก่ สาย 49 สาย 67 สาย 79 และสาย 522 เพื่ออํานวยความสะดวกให้กับประชาชนที่มีความประสงค์เดินทางเชื่อมต่อระบบรถไฟชานเมืองสายสีแดง
องค์การขนส่งมวลชนกรุงเทพ (ขสมก.) กระทรวงคมนาคม จะปรับปรุงและเพิ่มเติมเส้นทางเดินรถโดยสาร จํานวน 4 เส้นทาง ได้แก่ สาย 49 สาย 67 สาย 79 และสาย 522 เพื่ออํานวยความสะดวกให้กับประชาชนที่มีความประสงค์เดินทางเชื่อมต่อระบบรถไฟชานเมืองสายสีแดง โดยจัดเก็บค่าโดยสารตามอัตราปกติของรถโดยสารแต่ละประเภท เริ่มให้บริการตั้งแต่วันที่ 2 สิงหาคม 2564 เป็นต้นไป
นายสุระชัย เอี่ยมวชิรสกุล ผู้อํานวยการองค์การขนส่งมวลชนกรุงเทพ ปิดเผยว่า ตามที่การรถไฟแห่งประเทศไทย จะเปิดให้ประชาชนได้ทดลองใช้บริการรถไฟชานเมืองสายสีแดง โดยไม่เก็บค่าบริการ เป็นเวลา 3 เดือน (เดือนสิงหาคม - ตุลาคม 2564) ตั้งแต่วันที่ 2 สิงหาคม 2564 เป็นต้นไป ขสมก. จึงได้มีการปรับปรุง และเพิ่มเติมเส้นทางเดินรถโดยสาร จํานวน 4 เส้นทาง เพื่ออํานวยความสะดวกให้กับประชาชนที่มีความประสงค์เดินทางเชื่อมต่อระบบรถไฟสายดังกล่าว โดยจัดเก็บค่าโดยสารตามอัตราปกติของรถโดยสารแต่ละประเภท โดยจะให้บริการในวันที่ 2 สิงหาคม 2564 ตั้งแต่เวลา 10.00 - 19.30 น. และตั้งแต่วันที่ 3 สิงหาคม 2564 เป็นต้นไป จะให้บริการเวลา 05.00 - 19.30 น. โดยมีรายละเอียด ดังนี้
1. สาย 49 เส้นทางสถานีขนส่งผู้โดยสารกรุงเทพ (จตุจักร) - หัวลําโพง (เดิม) ปรับปรุงเป็นเส้นทางวงกลมสถานีกลางบางซื่อ - หัวลําโพง และช่วงสถานีกลางบางซื่อ - ยมราช - หัวลําโพง (ให้บริการทั้งรถโดยสารปรับอากาศ และรถโดยสารธรรมดา)
2. สาย 67 เส้นทางวัดเสมียนนารี - เซ็นทรัลพระราม 3 (เดิม) เพิ่มเติมเส้นทางช่วงสถานีกลางบางซื่อ - เซ็นทรัลพระราม 3 (ให้บริการเฉพาะรถโดยสารปรับอากาศ )
3. สาย 79 เส้นทางอู่บางแค (วัดม่วง) - ราชประสงค์ (เดิม) เพิ่มเติมเส้นทางช่วงอู่บรมราชชนนี - สถานีบางบําหรุ - สถานีขนส่งผู้โดยสารกรุงเทพ (ปิ่นเกล้า) (ให้บริการเฉพาะรถโดยสารปรับอากาศ)
4. สาย 522 เส้นทางรังสิต - งามวงศ์วาน - อนุสาวรีย์ชัยสมรภูมิ (เดิม) เพิ่มเติมเส้นทางช่วงสถานีรถไฟฟ้ารังสิต - สถานีรถไฟฟ้าแยก คปอ.(ให้บริการเฉพาะรถโดยสารปรับอากาศ)
ทั้งนี้ ขสมก. จะมีการเพิ่มเติมเส้นทางเดินรถโดยสารอีก 4 เส้นทาง เพื่อเชื่อมต่อระบบรถไฟชานเมืองสายสีแดง โดยจะแจ้งให้ทราบต่อไป
รัฐบาลไทย-ข่าวทำเนียบรัฐบาล-บขส. รายงานความคืบหน้าอุบัติเหตุรถสหพันธ์ร้อยเอ็ดทัวร์
วันเสาร์ที่ 12 มีนาคม 2565
บขส. รายงานความคืบหน้าอุบัติเหตุรถสหพันธ์ร้อยเอ็ดทัวร์
พบมีผู้เสียชีวิต 6 ราย บาดเจ็บ 24 ราย พร้อมส่งทีมกฎหมายช่วยดูแลสิทธิ์ความคุ้มครองประกันภัยให้ผู้เสียชีวิตและบาดเจ็บ
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยความคืบหน้าอุบัติเหตุรถโดยสารของบริษัทสหพันธ์ร้อยเอ็ดทัวร์ที่เสียหลักชนเสาสะพานต่างระดับ บนทางหลวงหมายเลข 2 ถนนมิตรภาพ บริเวณเกาะกลาง ช่องทางหลัก กม. 4+500 ขาเข้า กทม. ต.ตลิ่งชัน อ.เมืองสระบุรี จ.สระบุรี ว่า จากข้อมูลของศูนย์อํานวยการป้องกันและลดอุบัติเหตุทางถนนจังหวัดสระบุรี ทราบว่า อุบัติเหตุที่เกิดขึ้นทําให้มีผู้เสียชีวิตในที่เกิดเหตุ จํานวน 6 ราย และเสียชีวิตเพิ่มเติมที่ โรงพยาบาลสระบุรี จํานวน 1 ราย รวมมียอดผู้เสียชีวิต 6 ราย ส่วนผู้บาดเจ็บมีจํานวน 24 ราย โดยรักษาตัวที่ โรงพยาบาลแก่งคอย จํานวน 7 ราย โรงพยาบาลเสาไห้ จํานวน 4 ราย และรักษาตัวที่โรงพยาบาลสระบุรี 13 ราย
ทั้งนี้จากการตรวจสอบเรื่องประกันภัย พบว่ารถคันดังกล่าวได้ทําประกันภัยภาคบังคับและภาคสมัครใจกับ บริษัท อลิอันซ์ อยุธยา ประกันภัย โดยความคุ้มครองเบื้องต้น กรณีเสียชีวิต 500,000 บาท ความคุ้มครอง ตาม พ.ร.บ. กรณีเสียชีวิต 500,000 บาท และความคุ้มครองแนบท้ายกรมธรรม์ (PA) 100,000 บาท รวมเป็นเงิน 1,100,000 บาท
กรรมการผู้จัดการใหญ่ บขส. กล่าวเพิ่มเติมว่า กองกฎหมาย ของ บขส. ได้เข้าตรวจสอบที่เกิดเหตุ ขณะนี้อยู่ระหว่างรวบรวมข้อมูลผู้โดยสาร และได้ประสานพนักงานสอบสวนในเบื้องต้นเรียบร้อยแล้ว โดย บขส.พร้อมที่จะเข้าช่วยเหลือและประสานงานเกี่ยวกับสิทธิ์ความคุ้มครองประกันภัยให้กับผู้โดยสารที่ได้รับผลกระทบจากอุบัติเหตุในครั้งนี้
นอกจากนี้ ได้เน้นย้ําให้พนักงาน บขส. และผู้ประกอบการรถร่วม เตรียมพร้อมก่อนให้บริการ โดยให้ตรวจเช็คสภาพความพร้อมของคน และรถโดยสารให้พร้อมก่อนการเดินทางทุกครั้ง เพื่อป้องกันอุบัติเหตุ
รัฐบาลไทย-ข่าวทำเนียบรัฐบาล-รมว.เฮ้ง ลงพื้นที่เตรียมกำลังแรงงานพร้อมเปิดประเทศ รับนักท่องเที่ยวตามแผนฟื้นฟูเศรษฐกิจโครงการ “ภูเก็ตแซนด์บ็อกซ์”
วันพุธที่ 30 มิถุนายน 2564
รมว.เฮ้ง ลงพื้นที่เตรียมกําลังแรงงานพร้อมเปิดประเทศ รับนักท่องเที่ยวตามแผนฟื้นฟูเศรษฐกิจโครงการ “ภูเก็ตแซนด์บ็อกซ์”
นายสุชาติ ชมกลิ่น รัฐมนตรีว่าการกระทรวงแรงงาน ลงพื้นที่จังหวัดภูเก็ต เตรียมความพร้อมกําลังแรงงาน สอดคล้องตามนโยบายรัฐบาล ในการเปิดประเทศเพื่อส่งเสริมการท่องเที่ยวให้เศรษฐกิจฟื้นตัวกลับมาโดยเร็ว
เมื่อวันที่ 30 มิถุนายน 2564 นายสุชาติ ชมกลิ่น รัฐมนตรีว่าการกระทรวงแรงงาน เป็นประธานการประชุมหัวหน้าส่วนราชการของหน่วยงานในสังกัดกระทรวงแรงงานจังหวัดภูเก็ต ณ ห้องประชุมตึก 3 ชั้น สถาบันพัฒนาฝีมือแรงงาน 21 ภูเก็ต โดยมี นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายสุทธิ สุโกศล ปลัดกระทรวงแรงงาน นายพิเชษฐ์  ปาณะพงศ์ รองผู้ว่าราชการจังหวัดภูเก็ต นายประทีป ทรงลํายอง ผู้ตรวจราชการกระทรวงแรงงาน พร้อมด้วยผู้บริหารระดับสูงกระทรวงแรงงาน เข้าร่วมในครั้งนี้ด้วย โดย รมว.แรงงาน กล่าวว่า ท่านนายกรัฐมนตรี ท่านพลเอก ประยุทธ์ จันทร์โอชา และท่านรองนายกรัฐมนตรี ท่านพลเอก ประวิตร วงษ์สุวรรณ ซึ่งกํากับดูแลกระทรวงแรงงานมีความห่วงกังวลและต้องการยกระดับคุณภาพชีวิตความเป็นอยู่ของพี่น้องคนไทยที่ได้รับผลกระทบจากสถานการณ์การแพร่ระบาดของโรคโควิด-19 หลายประเทศใช้มาตรการการล็อกดาวน์หรือปิดเมือง เพื่อจํากัดการเคลื่อนที่ของผู้คนและลดการสัมผัสใกล้ชิด ส่งผลกระทบโดยตรงต่อบุคคลที่อยู่ในกิจกรรมที่เกี่ยวข้องอย่างกะทันหัน ผมในฐานะรัฐมนตรีว่าการกระทรวงแรงงาน มีความห่วงใยพี่น้องผู้ใช้แรงงาน จึงได้กําหนดมาตรการและการช่วยเหลือเยียวยาพี่น้องผู้ใช้แรงงาน จึงได้เร่งรัดให้ทุกจังหวัดสํารวจความต้องการการฉีดวัคซีนให้กับผู้ประกันตน เพื่อเป็นการป้องกันและลดการแพร่ระบาดของโรคโควิด-19 นอกจากนี้ ยังส่งเสริมการมีงานทําให้กับผู้จบการศึกษาใหม่ การพัฒนาฝีมือแรงงานเพื่อรองรับวิถีใหม่ โดยการ Up skill และการ Re skill การคุ้มครองสิทธิแรงงาน และการสร้างหลักประกันทางสังคม รวมถึงมาตรการต่าง ๆ เพื่อช่วยเหลือผู้ประกอบการอีกด้วย ในวันนี้ผมจึงได้ลงพื้นที่มาเพื่อประชุมร่วมกับหัวหน้าส่วนราชการของหน่วยงานในสังกัดกระทรวงแรงงานจังหวัดภูเก็ต เพื่อติดตามรายงานสถานการณ์ด้านแรงงาน และการดําเนินงานตามภารกิจกระทรวงแรงงานเพื่อเตรียมการรองรับการเปิดเมืองภูเก็ต และตรวจเยี่ยมกิจกรรมที่สอดรับการเปิดเมือง เช่น การประเมินความรู้ความสามารถสาขาช่างไฟฟ้า ทดสอบมาตรฐานสาขาช่างไฟฟ้า มอบวุฒิบัตรให้แก่ผู้ผ่านการประเมินความรู้ความสามารถสาขาช่างไฟฟ้า สาธิตบาริสต้า อบรมภาษาอังกฤษผ่านระบบซูม
นายสุชาติ กล่าวต่อว่า ในส่วนของกระทรวงแรงงาน ได้มีการดําเนินการของหน่วยงานในพื้นที่เพื่อเตรียมความพร้อมรองรับมาตรการดังกล่าว ได้แก่ การเตรียมตําแหน่งงานว่างรองรับสําหรับผู้ว่างงาน การฝึกอาชีพอิสระ โดยเฉพาะภาคธุรกิจท่องเที่ยวและบริการ การ Up – skill/Re – skill/New – skill เพื่อยกระดับศักยภาพกําลังแรงงานให้สอดคล้องกับความต้องการของผู้ประกอบการ สร้างความรับรู้ความเข้าใจ ให้คําปรึกษาด้านแรงงานแก่สถานประกอบการเกี่ยวกับใช้ระบบแรงงานสัมพันธ์ที่ดีระหว่างนายจ้างกับลูกจ้าง การดูแลสิทธิประโยชน์ทดแทนกรณีผู้ถูกเลิกจ้างว่างงานจากผลกระทบโควิด-19 ตลอดจนการส่งเสริมความปลอดภัย อาชีวอนามัยและสภาพแวดล้อมในการทํางาน เป็นต้น ทั้งนี้ เพื่อให้สอดคล้องตามนโยบายรัฐบาล ในการเปิดประเทศตามโครงการ “ภูเก็ตแซนด์บ็อกซ์” เพื่อส่งเสริมการท่องเที่ยวให้เศรษฐกิจฟื้นตัวกลับมาโดยเร็ว
รัฐบาลไทย-ข่าวทำเนียบรัฐบาล-วัดราชบพิธสถิตมหาสีมาราม และธนาคารออมสิน เปิดให้บูชาพระผงพระรูปเหมือนสมเด็จพระสังฆราชฯ สมทบทุนสร้างสถานปฏิบัติธรรม เนื่องในวาระครบรอบ 150 ปี วัดราชบพิธ
วันศุกร์ที่ 25 มิถุนายน 2564
วัดราชบพิธสถิตมหาสีมาราม และธนาคารออมสิน เปิดให้บูชาพระผงพระรูปเหมือนสมเด็จพระสังฆราชฯ สมทบทุนสร้างสถานปฏิบัติธรรม เนื่องในวาระครบรอบ 150 ปี วัดราชบพิธ
ธนาคารออมสินจึงจะเปิดให้ผู้มีจิตศรัทธา สามารถติดต่อบูชาพระผงพระรูปเหมือน สมเด็จพระสังฆราชฯ ได้ที่ธนาคารออมสินทุกสาขา ตั้งแต่วันที่ 1 กรกฎาคม 2564 นี้
นายวิทัย รัตนากร ผู้อํานวยการธนาคารออมสิน เปิดเผยว่า เนื่องในโอกาสศุภมงคลสมัยสมโภช 150 ปี แห่งการสถาปนาวัดราชบพิธสถิตมหาสีมาราม ในวันที่ 22 มกราคม 2563 และมงคลวาระที่สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก จะทรงเจริญพระชนมายุ 8 รอบพระนักษัตร ในวันที่ 26 มิถุนายน 2566 วัดราชบพิธสถิตมหาสีมาราม จึงดําริจะจัดสร้างสถานปฏิบัติธรรมสมเด็จพระสังฆราช (อมฺพรมหาเถร) ณ ที่ดินบริเวณคลอง 9 อําเภอลําลูกกา จังหวัดปทุมธานี เพื่อเป็นอนุสรณ์ในวาระอันเป็นมงคลนี้ โดยทางวัดได้จัดสร้างปูชนียมงคล พระผงพระรูปเหมือนสมเด็จพระสังฆราช อันมีมวลสารประกอบด้วย พระเกศาของสมเด็จพระสังฆราชฯ และมวลสารจากพระเถราจารย์สายวิปัสสนา จัดสร้างจํานวน 1,000,000 องค์ บรรจุกล่องพิมพ์พระรูปวาด 4 แบบ โดยจะเปิดให้พุทธศาสนิกชนผู้มีจิตศรัทธาได้บริจาคสมทบทุนสร้างสถานปฏิบัติธรรมฯ จํานวนเงิน 199 บาท ได้รับสมนาคุณพระผงพระรูปฯ จํานวน 1 กล่อง สําหรับเป็นที่ระลึกสักการะบูชา
โอกาสนี้ ธนาคารออมสินจึงจะเปิดให้ผู้มีจิตศรัทธา สามารถติดต่อบูชาพระผงพระรูปเหมือน สมเด็จพระสังฆราชฯ ได้ที่ธนาคารออมสินทุกสาขา ตั้งแต่วันที่ 1 กรกฎาคม 2564 นี้ สอบถามข้อมูลเพิ่มเติมได้ที่ GSB Contact Center โทร. 1115 และที่ facebook : GSB Society
https://www.gsb.or.th/news/gsbpr32/